
Scara cobora în întuneric, mai bine zis tunelul pe marginea căruia scara 
spirala dispărea în hăul întunecos de dedesubt. 

Pereţii erau acoperiţi cu iederă veştejită şi plină de resturi din pânze de 
paianjen. Părea că nimeni nu o mai folosise de foarte mult timp. Fiecare treaptă 
tăiată de către cineva neîndemânatic în stâncă, era plină de asperități şi 
neregularități. 

Trebuia să fiu atent la fiecare pas ca să nu alunec. Singura lumină 
provine de la globul sclipitor care pluteşte în faţa mea ghidându-mă în călătoria 
fantastică pe care o fac aproape fără voia mea. 

La un moment dat, după ce tunelul a ajuns la orizontală, el se 
întrepătrunde cu altele, formând, din câte pot să-mi dau seama, un adevărat 
labirint subteran. 

Pereţii s-au transformat, schimbat. Din piatră au devenit cenuşii, dintr- 
un material necunoscută care pare la fel de mult energie ca şi materie solidă. În 
mod inconştient, ştiam că dacă mă abat de la calea mea nu voi reuşi niciodată 
să mă întorc înapoi acasă. Tunelurile sunt doar o reprezentare pe care mintea 
mea umană o poate accepta, dacă ar vedea căile în adevărata lor splendoare ar 
fi distrusă, iar în situația mea nu îți puteai permite să te rătăceşti printre 
Domenii. Nu îmi amintesc destul de multe. 

De fapt nici nu ştiu prea bine de ce mă aflu în această situație, ciudată 
fiind puţin spus, îmi aduc aminte doar de cuvintele “sângele regilor”. Dar 
expresia declanşează ceva în mine, ceva care mă împinge de la spate, ceva 
foarte puternic căruia nu pot să mă împotrivesc. 

Globul începe să strălucească mai puternic, ori nu mă mişc eu destul de 
repede pentru el ori am ajuns aproape de capătul călătoriei. Cred că a doua 
ipoteză este mai plauzibilă, în față se zăreşte o lumină palidă care concurează 
deja cu cea emisă de glob. 

În câteva minute drumul meu prin tunel se termină, globul se opreşte la 
limita ieşirii şi-şi reduce lumina. La rândul meu stau nehotărât câteva momente 
la ieşire. 

Văd clar unde se întrepătrund cele două realități. Datoria, şi 
curiozitatea, îmi cer să merg mai departe. 

Îmi iau sufletul în dinţi şi păşesc peste prag şi într-o nouă lume. 

Sincer să fiu m-am aşteptat la altceva. Stau într-un oraş de ruine. 

Trei ore m-am învârtit în jur fără să găsesc nimic altceva decât clădiri 
dărăpănate cu pereți distruşi şi acoperişuri smulse. Nici măcar nu recunosc 
arhitectura şi sincer să fiu cred că ştiu toate stilurile de construcții din lumea 
mea. 

Aici, casele nu par a avea mai mult de 15 metri înălțime dar aproape 
toate sunt lungi, cu forme în mod vag cilindrice. Pe străzi zăceau vehicole 
abandonate, arată ca nişte gondole dar cu fundul aproape plat şi par să fi avut 
ceva suspensii pentru plutire. Mă uit mai bine la ele dar nu găsesc nici un 
panou de control. 

După ore de cercetare nu am găsit nimic care să-mi spună ceva cât de 
puţin despre natura locuitorilor oraşului. Nici o poză, un desen, sau altă formă 
de identificare vizuală. Am intrat în câteva case dar nici măcar o reprezentare 
nu am găsit. Ceva părea să fi distrus sistematic toate urmele de civilizație. 

O amintire sinistră îmi bântuie mintea, văzusem aşa ceva înainte, cu 
mult în urmă. Atunci fuseseră folosite un fel de fiinţe asemănătoare termitelor 
în roiuri de sute de mii, doar zburătoare, care consumau aproape orice. Inclusiv 
fiinţele vii. 

Un lucru care mă pune şi mai mult în gardă este faptul că toate 
vehicolele au bucăţi smulse şi împrăştiate în Jur de parcă cineva ar fi muşcat 
din ele. Şi după forma şi tipul muşcăturii nu par să fie creaturi pe care aş vrea 
să le întâlnesc. 

Oare ce se întâmplase aici? 

Îmi continui explorarea de-a lungul străzilor pustii. Poate alţii ar fi fost 
speriaţi dar nu eu. Nu ştiu de ce. Sigur, sunt neliniştit şi precaut dar curiozitatea 
pentru nou este mai puternică decât frica. lar singurătatea nu mă afectează. 

Deasupra mea, cerul este acoperit de o pătură groasă de nori cenuşii 
care filtrează lumina soarelui lăsând lumea într-o penumbră continuă. 

Nici un sunet nu sparge tăcerea, nici o adiere cât de mică nu se simte. 
Totul pare încremenit în timp şi spațiu. 

Ce loc deprimant! 

Pe cât posibil mă ţin în umbra clădirilor, chiar dacă cele mai multe sunt 
ruine îmi vor oferi protecție de ochi nebineveniți. Dacă mai există ceva viu pe 
aici. Ceea ce mă surprinde este că nu văd nici un cadavru, ar trebui să fie măcar 
ceva oase sau rămăşiţe pe undeva. Sau vre-o urmă de viaţă. Nici măcar 
şobolani, sau mă rog, ce trece drept mâncători de cadavre pe lumea asta. Sau 
păsări. Singurele creaturi care par să trăiască sunt nişte insecte ciudate, de 
feluri diferite, de la cele mici cât un deget până la unele mari cât braţul, părând 
destul de amenințătoare, mai ales când îşi desfăceau ciocurile. 

Aşa că, prudent din fire, le evitam. Bine că erau puţine. Sunt tot mai 
sigur că micii devoratori din amintiri au fost folosiţi pentru a steriliza la un 
moment dat această lume. 

În timp ce coboram de pe un morman de moloz, într-una din gondolele 
distruse văd ceea ce pare a fi o urmă de energie. 

Curios, mă apropii. Degetele mele sunt destul de lungi, scotocesc între 
resturile cutiei metalice de la prova gondolei. Nu e nimic, doar nişte lame de 
metal mai lungi cu striații strălucitoare emițând o energie statică destul de 
slabă. Chiar dacă au o lucrătură fină nu îmi spun nimic despre soarta 
locuitorilor acestei lumi. 

Le arunc dezgustat înapoi în gondolă. 

Un sunet ciudat se aude din spate, ca o respiraţie. Mă întorc încet cu 
ambele mâini ridicate ca şi cum aş vrea să boxez. Surprins, văd o creatură de 
mărimea unui dog danez. 

Cu opt picioare, din care cele două din față par să se termine în gheare 
lungi şi par a fi foarte folositoare ca instrumente de luptă, o piele acoperită de 
solzi, cap mare şi lunguieţ cu o gură plină de dinţi ascuțiți. Creatura pare să mă 
studieze şi ea cu atenție, din când în când îşi ridică capul şi scoate sunete 
ascuţite, tânguitoare. Am o presimţire că nu e ceva de bine. 

Din dreapta, de după alte dărâmături, se aud sunete la fel ca cele pe care 
le scoate creatura. 

Pas cu pas, atent să nu mă întorc cu spatele la creatură, mă trag până 
lângă dărâmături şi mă uit peste ele. Mai bine nu o făceam. 

O întreaga hoardă de creaturi ca cea dinaintea mea îşi croiesc loc spre 
mine. Şi nu ştiu cum să vă spun dar dinții din gurile lor par de zece ori mai 
ascuțiți decât lamele de cuțite. 

Mă gândesc că aş putea să opresc zece, douăzeci dintre ei. Simt că am 
în mine această putere. Dar şi dacă aş face-o aş mai rămâne cu altă sută, cel 
puţin, de înfruntat. Aşa că îmi rămâne doar o singură alternativă. 

Să fug. 

Cu un efort mental mă ridic pe una din clădirile rămase în mare intacte. 
Nu e aşa greu cum mi-am închipuit. Doar trebuie să împing solul cu puterea 
mea şi mă înalt. Saltul meu se termină cu o rostogolire pe acoperiş. Măcar 
acum am timp să gândesc o cale de scăpare. 

O privire aruncată jos mă convinge de altceva. Cu guițăturile şi 
şuierăturile lor ciudate creaturile se urcă cu iuţeală pe ziduri prinzându-se de 
orice asperităţi. Alte chiţcăituri se aud din clădire. Pun pariu că altele vin şi pe 
acolo. 

Sunt din nou până la gât în probleme. 

Nu am de ales. Trebuie să încerc să zbor. Şi nici nu este atât de greu. 
Este ca şi cum am făcut atunci când am sărit. Doar trebuie să împing constant 
împotriva solului şi mă mențin în aer. Ceva din mine îmi spune că am mai făcut 

asta şi înainte. Şovăielnic la început, învăţ repede - sau îmi reamintesc repede - 
şi mă depărtez de micii devoratori. 

Slabă şansă, creaturile mă urmăresc la sol cu o viteză extraordinară. 
Picioarele lor chitinoase par a fi mecanice, se mişcă împinse de motoare 
genetice cu o regularitate de groază. Cred că au cel puţin 100 de km pe oră. lar 
folosirea puterii pentru mult timp mă va secătui repede, în curând nu mă voi 
mai putea menține în aer. Şi dacă cineva se uită la orizont mă va vedea imediat, 
sunt total descoperit în aer. 

Aşa că cobor, mai bine zis mă prăvălesc într-o altă clădire. Imediat 
după ce aterizez întind mâna şi o vibrație puternică doboară zidurile peste toate 
intrările. 

Acum pot să-mi trag sufletul, chiar dacă creaturile mă pot detecta le va 
lua ceva timp până vor pătrunde prin ziduri. Dar cumva trebuie să scap şi să-mi 
continui misiunea. Acum am destul timp pentru a modela realitatea într-o 
magie mult mai complicată. Una de invizibilitate, dar nu o invizibilitate simplă 
din spectrul normal de vedere, sunt sigur că şobolanii aştia superdimensionaţi 
pot să vadă şi în alte spectre decât cel normal. Aşa că invizibilitatea mea este 
totală din toate spectrele de vedere sau simţire, inclusiv prezența mea psihică 
dispare, este ca şi cum m-aş şterge din existență.. 

După ce termin fac să dispară zidul încă rămas, creaturile erau deja 
prezente, trecuseră de dărâmături. A naibii şobolani, erau mai buni decât o 
echipă de mineri. Trebuie să-mi fac şi eu rost de câțiva. 

Năvăliră înăuntru şi începură să mă caute, nările li se umflară încercând 
să dea de urma mirosului meu, urechile le sunt ciulite încercând să mă audă. 
Dar nu pot să-şi de-a seama unde sunt. Mă distrez enorm văzându-le cum se 
învârt fără noimă. Dar nu pot rămâne, mă strecor printre ele, cu destulă 
greutate, sunt cu sutele, continuându-mi drumul. Grăbit să pun cât mai multă 
distanţă între ele şi mine. 

Am mare noroc cu puterea care mă îndrumă din inconştient altfel nu 
mi-aş putea găsi drumul prin încâlceala de străduțe. În mod sigur rasa care 
construise oraşul nu făcea diferența dintre străzi principale şi străzi secundare. 
De-a lungul drumului încep să observ şi alte creaturi care patrulează oraşul. 

Şi toate au un punct comun, par a fi create în mod artificial pentru 
război. Am văzut unele care seamănă cu centaurii dar sunt mai mult reptilieni 
decât mamifere şi-au încastrate pe unul dintre braţe aruncătoare energetice pe 
care le recunosc fără greutate. Astfel de arme pot trimite un puls de plasmă 
care prăjeşte de viu ţinta. Nu sunt arme de tehnologie supersofisticată, 
generatorul de energie a armei este un cristal care poate fi reâncărcat cu 
uşurinţă de la orice sursă de energie, şi care în momentul când arma este 
activată îşi eliberează boltul distructiv cu o viteză la jumătate a celei a luminii. 

Mai sunt şi nişte creaturi umanoide care au patru brațe, perechea de sus par a fi 
braţe normale dar perechea de jos se termină în tentacole lungi care au grefate 
pe ele lame de cel puţin treizeci de centimetri. 

În mod sigur nu doresc să mă întâlnesc faţa în faţă cu nici unul dintre ei, 
sau cu ceilalți fraţi a lor, şi de accea continui să-mi menţin invizibilitatea şi să-i 
evit pe cât cu putinţă. 

După câteva ore, când mă strecuram pe lângă ceea ce părea a fi o 
gondolă enormă observ o procesiune ciudată. 

Temător încerc să găsesc o poziție din care să văd mai bine, vraja de 
invizibilitate am redus-o la una din spectrul vizibil deoarece mi-am dat seama 
că-mi consum puterea prea repede. 

Procesiunea era constituită din patru creaturi ciudate, aveau o parte 
superioară aproape sferică cu un ochi mare şi o gură plină de dinți ascuțiți iar 
din sferă în jos coborau două tentacole groase, puternice şi mai multe tentacole 
subțiri. Pe partea superioară, ce era acoperită de o piele groasă de culoarea şi 
textura noroiului se puteau vedea mai multe umflături care pulsau. Cu scârbă o 
amintire îmi apare din adâncurile memoriei, cunosc tipul creaturilor. Li se 
spune coşmaruri din cauza abilităților lor psihice foarte puternice cu care îşi 
domină prada instalându-i sugestii hipnotice în minte. 

Tresar cu spaimă. Dacă şi-au dat seama că sunt aici? 

Mă liniştesc când îmi dau seama că puterea mea mă apără de detecția 
mentală, iar ochiul lor este un instrument destul de prost de simt. 

Cele patru coşmaruri par să escorteze o duzină de ființe ciudate. Mai 
mult reptile decât orice altceva, aceste ființe se sprijină pe un trunchi de şarpe 
dar care se ridică şi pe verticală la aproape un metru înălțime după care par a 
avea o parte superioară umanoidă, cu piept, două brațe lungi şi cap turtit. 
Întreaga ființă se înalță la un metru şaizeci deasupra solului şi la mai mult de 
un metru de-a lungul solului. Pe spate, în partea superioară par să aibă 
deformaţii în formă de corn şi care pot fi de la o coloană vertebrală. Piele lor 
însă pare a fi ca cea de elefant şi foarte groasă. N-am mai văzut asemenea 
fiinţe, astea sigur nu sunt de pe Pământ. Nu par să poarte îmbrăcăminte în afara 
unor harnaşamente având o mulțime de pungi cilindrice, probabil pentru cărat 
obiecte. 

Instinctul îmi spune să-i urmăresc, mai ales că direcția în care merg 
coincide cu ce în care îmi îndreaptă picioarele căutarea mea. O fac de-a lungul 
a multor kilometri, la un moment dat s-au întâlnit cu un alt grup de prizonieri, 
căci prizonieri mi-am dat seama că sunt ființele tîrâtoare. Noul grup era mai 
numeros şi printre cei care păzeau prizonierii era şi un “umblător a minţii”, o 
fiinţă cu puteri mentale înfiiorătoare şi care putea controla zeci de indivizi în 
acelaşi timp. 

Mă trece un fior de gheață, o altă amintire. Am luptat în trecut 
împotriva umblătorilor minții. Cu puterile lor pot întoarce prieten împotriva 
prieten şi frate împotriva fratelui. În amintirea mea mii de soldaţi umanoizi cu 
arme primitive s-au întors unii împotriva altora sub influența umblătorilor 
minţii şi s-au măcelărit până nu a mai rămas nici unul în viață. Nişte fiinţe 
foarte, foarte periculoase. 

Prizonierii nu opuneau nici un fel de rezistență, probabil erau ţinuţi în o 
stare de letargie de către coşmaruri. Un prizonier alunecă, se prăbuşi la pământ, 
chiar şi de la distanță am putut simți lovitura biciului mental provenind de la 
umblătorul minţii. Prizonierul a şuierat de durere şi-a revenit imediat “în 
picioare”. 

La un moment dat instinctul îmi spune că mă abat de la drumul meu, aş 
vrea să îi ajut pe prizonieri dar dacă aş fi încercat să îi eliberez m-aş fi dat de 
gol. Şi nici măcar nu ştiam dacă aş fi câştigat lupta contra umblătorului de 
minţi şi ajutoarele sale, mai ales când nu puteam să-mi controlez propriile 
puteri pe deplin. 

Aşa că, cu părere de rău, i-am lăsat să-şi continue drumul, eu luând-o la 
stânga prin un tunel pe jumătate sfărmat. Mă mişcam cu fereală, poate mai erau 
coşmare în jur şi dacă nu rămâneam atent m-ar fi detectat. În timp ce merg îmi 
dau seama cu uimire că până acum nici măcar nu m-am gândit la o armă, la 
ceva ce să strâng în mână. Caut prin sfărmături şi reuşesc să desprind un tub 
din metal de la locul său. 

Fiind prea lung îmi pun mâna pe el şi metalul se topeşte imediat. Cu o 
putere ca asta cine mai are nevoie de arme. Dar instinctul primitiv de om îşi 
spune cuvântul şi mă simt mai bine cu bara de metal în mână. Cu coada 
ochiului văd o umbră plutind în aer deasupra tunelului. Seamană cu un 
petrodactil imens care planează cercetând solul. Nu mă poate vedea dar cu 
toate asta mă trag în umbra tunelului, nu are rost să-mi asum nici un fel de 
riscuri. 

Petrodactilul se mai învârte de câteva ori după care dă din aripi şi se 
depărtează. Nu că m-aş supăra, cumva sunt sigur că altcineva caută prin ochii 
zburătorului. Nu cred că tîrâtorii au prea multe şanse de supraviețuire cu 
coşmarurile şi zburătorii vânându-i şi de la sol şi din cer. Am să fiu foarte 
bucuros când voi găsi ceea ce caut şi voi pleca din această lume. 

Între timp intru într-o altă parte a oraşului, arhitectura se schimbă, 
căldirile devin mai înalte şi mai mari în diametru. Dar în acelaşi timp ele sunt 
distruse de parcă această parte a oraşului fusese supusă unui atac cu mult mai 
violent. În această parte a oraşului nu am întâlnit creaturi de luptă, doar din 
când în când câte o umbră pe cer. 

În timpul căutării, când găsesc câte un loc mai ferit, ca de exemplu un 
tunel colapsat sau o intrare subterană, îmi testez puterile. Sunt sigur că înainte 
de a găsi acel “sânge al regilor” voi avea nevoie de ele. Întâi trimit un trăznet 
din palmă care distruge un bolovan de doi metri din faţa mea. Explodează în 

sute de bucățele care zboară cu viteză impresionantă transformându-se în 
adevărate proiectile ucigaşe. Poate totuşi am exagerat cu traznetul. Îmi 
transform braţul în o ţeavă de arma din care trimit o serie de pulsuri energetice 
compacte care distrug cu uşurinţă un perete. Asta da putere de foc. 

Tocmai creeam o sferă de foc astral în mâini când toate simţurile mi-au 
luat-o razna. 

Sunt în pericol! 

Nu apuc să-mi dau seama de ce când o greutate îmi aterizează pe spate 
şi mă doboară la pământ. Scap tubul din mână şi înghit o porție de praf. Am 
noroc deoarece aura mea defensivă vine la viață şi aruncă cu uşurinţă greutatea 
de pe spatele meu. 

Fiinţa care sărise pe mine este din acceaşi rasă cu prizonierii pe are i- 
am văzut tîrâți de coşmaruri. Cu o mică diferență, ființa din faţa mea are în 
mâna sa dreaptă un fel de lamă lungă, la mijloc cu un loc de apucat cu o 
apărătoare rotundă. Atât vârful de sus cât şi cel de jos erau bine ascuțite, în 
mod clar arma putea fi folosită atât la sfâşiat cât şi la împuns. lar pieptul lui era 
apărat de o armură de metal. În mod sigur un războinic. 

- Ce vrei de la mine? am strigat către el 

Nu a dat nici un semn că m-a înţeles dar a şuierat puternic. Parcă ar fi 
fost o chemare. 

- Ce vrei de la mine? strig din nou dar de data asta adaug şi o 

imagine mentală 

Parcă a fost trăznit, se dă înapoi şuierând mult mai tare, e clar că a mai 
avut contacte mentale. Şuieră din nou spre mine. Îmi dau seama că este vorba 
de limbajul lor şi încerc să-l înțeleg. Cu ajutorul unei probe mentale devine 
mult mai uşor. Imediat îi înțeleg şuierăturile. 

- Stai creatură. Cine eşti şi ce cauţi pe teritoriul nostru? 

- Nu vă vreau răul, caut ceva şi sunt nevoit să trec prin teritoriul 

vostru. 

- Suntem hăituiți de ai tăi. Ne sunt omorâţi copii, suntem tîrâți ca 
sclavi de cei care îţi pot lua gândurile. Aceasta este casa noastră, 
pleacă de aici până nu te omorâm; şuieră puternic luptătorul 

- Nu sunt împreună cu cei care umblă în gânduri. Am venit doar să 
caut ceva, nu îmi sta în cale sau va ieşi urât de tot. 

Din nou scoate şuierături, cred că deja mă pricep destul de bine să le 

înțeleg limbajul, sunt râsete. 

-  Uită-te în jurul tău străine şi gândeşte-te mai bine. 

De jur împrejur, printre ruine încep să apară cel puţin o duzină de fiinţe 
tîrâtoare, toate bine înarmate cu lame şi ceva ce par a fi puşti şi ghioage. 

- Poate te răzgândeşti străine; mai spuse el 

- Cum am mai spus, nu am nimic cu voi dar dacă îmi baraţi drumul 
veţi avea de suferit. 

Puteam să simt că se pregătesc de atac. Nu ştiam cât de buni luptători 
sunt şi dacă îi puteam învinge atât de uşor dar puterea din mine începe să 
clocotească. M-au enervat destul, acum îmi pregătesc o magie care va trimite în 
jur o undă de foc, îi va prăji pe toți transformând locul în infern. 

-  Opriți-vă!!! 

O nouă ființă se strecură printre războinici, era mai mică decât ei dar 
părea să aibă autoritate asupra lor, fața sa pictată în diferite culori, în special 
roşu. Emana o putere mentală în jurul lui, în mod sigur era un senzorial. 

- Nu eşti ca ceilalți vânători. Cine eşti? mă întreabă pe mine după ce- 

şi linişteşte tovarăşii. 

- Cum i-am spus şi prietenului tău de acolo, nu am nimic cu voi sau 
cu cei care vă atacă. Eu caut un anumit lucru iar aceşti distinşi 
domni îmi stau în cale. Nu vreau să fac probleme dar trebuie să-mi 
continui drumul. 

Târâtorul păru să se gândească puţin şi mă sondă uşor, doar puţin cât 

să-mi vadă aura de putere dar nu să atragă atenția. 

- Nu te putem lăsa să-ți continui drumul nesupravegheat, străinule. 
Va trebui să vii cu noi. Cei care ne conduc, Triada, vor fi interesați 
de povestea ta. Dacă Triada va hotărî te vom lăsa liber. Dar dacă nu 
vrei să vii cu noi........ făcu un semn şi alt rând de târâtori înarmați 
apăru în spatele primului rând. 

Dacă mă gândesc mai bine poate ar trebui să merg cu ei. Nu de alta dar 
poate m-ar putea ajuta. După aura celui din fața mea, acum că am timp să-l 
citesc, în mod sigur este una de magician. 

- Foarte bine, am să vin cu voi dar să nu întârziem mult. 

- Urmează-mă. 

M-am strecurat după ei printre ruine, până la un moment dat, când mi- 
au acoperit vederea cu un voal pentru a nu vedea unde mă duc. Nu m-am 
împotrivit, nu avea rost, oricum vederea mea magică mă lăsa să văd chiar mai 
bine decât ochii. Pot însă să remarc materialul legăturii de la ochi, pe cât de 
subțire părea este aproape imposibil de văzut prin ea cu ochii normali. O 
țesătură ca asta ar costa mult pe Pământ. Unul dintre războinici mă ghidează şi 
ne-am continuat drumul. 

Călăuzele mele erau foarte atente. De mai multe ori ne-am oprit de-a 
lungul drumului deoarece magii lor, erau mai mult de unul, au simţit zburători 
căutându-ne din cer. Apoi s-au despărțit. O parte au pornit în altă direcţie, 
probabil într-un raid, în timp ce ceilalți, mai puţini, s-au oprit lângă o gaură în 
sol acoperită de sfărmături. În doar câteva momente războinicii au îndepărtat 
sfărmăturile şi am intrat toți înăuntru. Războinicii au închis gaura în urma 
noastră. 

Ne aflăm într-un tunel. Un tunel strâmt şi umed, la început din pământ, 
mai târziu tăiat în piatră şi susținut din loc în loc cu grinzi de metal, prin care 
de abia ne puteam deplasa. Dar ne mişcam, pătrunzând tot mai adânc în 
măruntaiele lumii. Deodată tunelul a devenit şi mai strâmt, de abia mai puteam 
înainta aproape târându-ne, dar nu a durat mult, tunelul devenind din nou larg 
şi ieşirăm într-o cavernă de dimensiuni măricele. 

Avea cel puţin zece metri în înălțime şi o lăţime de alți douăzeci. 
Licheni sălbatici acopereau solul, o parte dintre ei licărind slab şi oferind o 
sursă de lumină în plus faţă de felinarele pe care le purtau târâtorii. 

Aici ne-am oprit şi am făcut o mică pauză. 

S-a împărţit hrana. După ce mi-au scos vălul de pe ochi mi s-a oferit şi 
mie, un terci extrem de ciudat la înfăţişare şi cu un gust la fel de ciudat, dar pe 
care l-am mâncat deoarece nu vroiam să-mi jignesc tovarăşii de călătorie. 

- Nu avem altceva; mi-a spus pe un ton împăciuitor magul 

- Trăiți cu toţii în peşteri ? Şi restul drumului va fi tot prin tunelele astea 
strâmte? 

Surprins se uită la mine. Îmi folosesc puterea să-l ating doar puţin. 
Imediat îşi dă seama ce se întâmplă. 

- Ai putut vedea tot timpul? mă întreabă pe un ton amenințător 

- Vederea magică este mai bună decât cea normală. Pot vedea totul. 

Dar nu vă temeți. Nu vă voi da de gol. Vreau să vorbesc cu 
conducătorii voştrii, poate ei mă pot ajuta să găsesc ceea ce caut. 

Nu cred că l-am convins dar legătura de pe ochi îmi este înlăturată şi 
doi războinici se postează lângă mine. 

- Te-am întrebat ceva, cu toții trăiţi în caverne? 

- Da, afară nu se mai poate sta. Cei care fură gândurile sunt peste tot. 

Aici în subteran nu intră prea des. Mâncarea pe care tocmai ai 
mâncat-o este făcută din ciuperci crescute în subteran. Altceva nu 
prea avem. Dar acum să mergem, sunt sigur că Triada va fi foarte 
interesată de tine. 

Ne-am continuat drumul printr-un tunel mai larg. Nu vorbeam prea 
mult, se pare că, călăuzele mele nu mai aveau chef de vorbă şi eu şi mai puţin. 

Am avut ocazia să-i observ în detaliu. Pielea lor era acoperită de nişte 
peri ascuțiți şi deşi, exact ca cei de paianjeni. Partea inferioară, mai ales cea 
care se târa pe pamânt părea a fi foarte bătucită şi mai ales musculoasă. Cred că 
dacă un târâtor ar izbi cu coada un om i-ar rupe oasele imediat. Nici unul nu 
purta îmbrăcaminte în acea parte a trupului. Cred că, ca şi la şerpii de pe 
Pământ chiar dacă nu au o vedere prea bună şi de detaliu călăuzele mele au 
capabilitatea de a “gusta” mirosurile. De mişcat se mişcau rapid, dar cu un 
anumit dezechilibru care era imediat redresat de alte mişcări ale corpului. 
Totuşi erau războinici şi se vedea în eficiența mişcărilor lor. 


9 


O Copyright Hidegcuti Catalin 


De-a lungul drumului mi-am dat seama că ne aflam într-o încrengătură 
de tuneluri în care te puteai rătăci cu uşurinţă. Nu dură mult şi-am ajuns într-o 
regiune în care pereții prezentau nişe metalice adăpostind arme grele 
energetice. Târâtorii îşi apărau bine casa. 

Ajunşi în fața unei porți din metal care obtura complet tunelul ne-am 
oprit. O ceată de târâtori ne-a ieşit în față. Erau cu toții bine înarmaţi cu 
aruncătoare energetice, arme albe şi îmbrăcaţi în nişte zale complicate, pe cap 
purtau coifuri făcute dintr-un material cu irizaţii verzui. În spatele lor se puteau 
vedea mai mulți magicieni. 

După o scurtă discuţie între magul ce era cu mine şi cei de la poartă, 
aceasta s-a deschis cu un scârțiit îngrozitor, învârtindu-se în jurul axului 
central. 

Eram lăsați înăuntru. 

Magul a văzut că mă uitam cu atenție la coifurile lor şi mi-a spus : 

- Sunt făcute dintr-un metal care blochează undele mentale. În felul 

acesta cei ce umblă în minte nu ne pot controla. 

- Voi nu purtați. 

- Metalul este foarte rar. Trebuie minat din adânc, doar în anumite 
locuri. Puţinul pe care îl avem este pentru paznicii noştri. Ei sunt cei 
mai importanți. Deasupra, echipele conteaza pe noi — şi arătă un 
semn de pe fruntea lui — ca să-i protejam. Să mergem. 

Am păşit prin poartă. 

Dacă credeți că în spatele porţii se înalța un mare oraş vă înşelați. 

Nu erau decât alte tunele. Doar că acum erau mai largi şi pline de 
activitate. Pereţii erau căptuşiți în cele mai multe locuri cu un material poros, 
de culoare maro ca şi cum ar fi fost izolaţie. Pe fiecare parte a tunelelor erau 
uşi mari de până la cinci metri tăiate în stâncă. 

Cu ajutorul minţii am putut să le urmăresc în adâncime. Unele erau 
intrări în alte labirinte de tuneluri mai mici în timp ce altele erau locuințe în 
sine. Între ele era un adevarat furnicar de târâtori. Erau de toate mărimile. Unii 
erau mari şi vînjoşi, războinicii, în timp ce alții erau mai zbârciţi, bătrâni sau 
femele care duceau copii cu ei. Copii cei mai mici erau purtaţi în nişte săculeți 
prinse de pieptul adulților. Am văzut târâtori care purtau un fel de coşuri mari 
parțial sprijinindu-le de trunchiul lor central. Magul mi-a explicat că era vorba 
de cel mai simplu mod de a transporta bunurile pe la ei. 

Când târâtorii ne văzură, mai exact m-au văzut pe mine, se dădură rapid 
la o parte ascunzându-se în locuinţele lor. Din cadrul uşilor mă priveau cu 
neâncredere sau frică. 

În peretele din stânga a tunelului se găsea un fel de baracă militara din a 
cărui deschizături fortificate mai multe ţevi de arme ne țineau sub observaţie. 
Încă nu aveau încredere în noi, ştiam şi de ce. Puterile mentale a celor ce umblă 
în minți erau subtile şi ar fi putut să domine întreaga echipă şi alți senzoriali 
târâtori să nu-şi dea seama. Dar probabil au târâtorii şi alte sisteme de 
identificare. Ne-am oprit în fața clădirii şi magul a intrat escortat de un 
războinic. În scurt timp o gondolă, ca acele pe care le-am văzut distruse pe 
străzi oraşului de sus, a ieşit din spatele unor uşi metalice şi ne-am urcat în ea. 

“E un mijloc mult mai rapid de deplasare decât forța muşchilor.” mi-a 
explicat călăuza mea 

“Altele nu mai văd” am comentat după câteva minute de zbor. 

Ceea ce i-am spus era adevărat, gondola se deplasa destul de repede ; 
sistemul de propulsie care ne menținea deasupra solului provenea din mai 
multe conuri fixate în toată partea inferioara a gondolei ; şi nu văzusem alte 

vehicole de acest gen. Văzusem însă nişte animale mai mari cu şase picioare şi 
un cap extrem de mic care erau ghidate de cărăuşi târâtori şi folosite la 
transport de încărcături mai mari. 

- Energia pe care o consumă aceste curah (vehicole cu suspensie) este 

tot mai greu de procurat. În curând nu le vom mai putea folosi. 

După vre-o cinsprezece kilometri, prin tunele bine întreţinute şi 
circulate, am ajuns într-o cavernă enormă în care ar fi putut încăpea cu uşurinţă 
un oraş mai mic. Însă în cavernă nu se găseau decât câteva clădiri enorme, sere, 
după cum mi-a explicat magul târâtor şi câteva clădiri mai mici, rotunde. 
Gondola s-a îndreptat spre clădirile rotunde şi s-a aşezat la sol în faţa celei mai 
mari dintre ele. 

Acolo alți războinici ne întâmpinară cu arme în mâini. Urmă o discuţie 
animată între magul meu şi alți doi magi, mai înalți care ieşiseră din clădire. 
Şuierăturile erau rapide şi îşi protejau minţiile astfel încât nu am reuşit să le 
înțeleg discuţia, dar mai mult ca sigur era una în contradictoriu.La sfirşitul ei 
îmi făcură semn să-i urmez. 

I-am urmat împreună cu călăuza mea până într-o sală largă, circulară 
care în partea superioară se termina într-un dom. Cam pe la jumătatea, pe 
înălțime a sălii, era un palier care urma conturul sălii. Acolo se găseau cel puțin 
o duzină de războinici înarmaţi cu tunuri uşoare energetice şi patru magi. 
Direct în fața mea, la celălalt capăt al sălii, se găseau un fel de piedestale în 
formă de cupă în care stăteau trei târâtori. 

Călăuza mea se duse lângă ei şi şuieră ceva atât de rapid încât nu am 
reuşit să înțeleg. Nu conta, cei trei aveau aure de putere aproape palpabile. Fără 
îndoială mă găseam în prezenţa Triadei. 

În sfârşit, cel mai mare dintre ei vorbi: 

- Cete aduce în lumea noastră străine? 

M-am hotărât să fiu cinstit. Pe cât puteam. 

- O rugăminte de la cineva apropiat mie. 

- Pentru o rugăminte ai venit până în aceasta lume părăsită de către 

toți zeii? 

- Vedem o forţă care creşte în tine; vorbi şi al doilea târâtor mai mic; 

Nu ştim care este natura acestei forte. Dar ne dam seama că ne-ar 
putea pune în pericol atrăgându-i pe cei de la suprafață. 

Simt o probă mentală cum încercă să mă scaneze, de data asta apăsarea 
este mult mai puternică decât cea pe care a încercat-o magul la prima noastră 
întâlnire, cei trei încercă să intre în adâncul fiinţei mele. 

Din păcate pentru ei aveau să afle ce înseamnă să-mi cauţi în suflet. 
Focul celest le cuprinde mințile, un foc alb-orbitor care le distruge psihicul, 
propriile mele coşmaruri se descarcă în ei. Proba dispare imediat, dar acum ei 
sunt în pericolul de a le fi distrusă mintea, încerc să mă liniştesc pentru ca 
sistemul meu defensiv să-i lase în pace. Reuşesc cu greu, puterea revine în 

mine şi se ascunde în interiorul sufletului meu unde nu va putea fi detectată de 


nimeni. 


Membrii Triadei reuşiră să-şi regăsească calmul după furtuna psihică 
dar nu păreau la fel de siguri de ei. De-a dreptul erau șocați şi înspăimântați. 
Încercau să ascundă cât mai bine ce simțeau, aşa cum le stă bine unor 
conducători dar nu se puteau ascunde de privirea mea. Cel mare îmi vorbi din 


nou. 


Ce eşti? Nu am mai văzut sau simțit niciodată aşa ceva. Nici măcar 
la “cei care umblă în minţi” de la suprafaţă atunci când îi capturăm. 
Puterea mea şi sursa ei îmi este ascunsă şi mie. Îmi puteţi spune mai 
multe despre cei care vă hăituiesc la suprafață. 

Nu ştim prea multe, doar cât am putut să scoatem de la puţinii pe 
care i-am capturat. Au venit în lumea noastră în urmă cu cincizeci şi 
trei învârtiri a lumii în jurul soarelui. Ne-au atacat minţiile, i-au 
întors pe liderii noştri împotriva noastră, la fel şi pe o mare parte 
dintre războinici. După care şi-au trimis creaturile să termine treaba. 
Creaturi puternice, de lupta. Ne-am războit cu ele cât am putut dar 
fără succes. Sunt aproape imposibil de omorât. Neavând altă 
speranță, cei ce am mai supraviețuit ne-am retras în subterane, 
adânc în pământ, unde ne ne-au putut ajunge. 

De ce? Dacă vroiau cu adevărat să vă extermine o puteau face. Am 
văzut cu ce v-aţi confruntat, afară sau aici înăuntru nu aţi fi izbutit 
să-i opriți pe “cei ce umblă în minți” şi stăpânii lor. 

Nu ştim, dar după ce ne-au îndepărtat de la suprafață au pierdut 
interesul pentru noi. Parcă nici nu le-a mai păsat că existăm. 

Ne vânează dacă ieşim la suprafaţă, dar nu ne urmăresc în adâncuri. 
Şi nici nu fac nimic la suprafață. Doar creaturile lor care se învârt 
tot timpul pe acolo; interveni un altul 

Dar tu de ce eşti aici? mă întrebă din nou primul 

V-am spus adevarul, singurul lucru pe care îl ştiu este că cineva mi- 
a îndrumat paşii spre lumea voastră în căutarea unui lucru, obiect de 
putere denumit “Sângele Regilor”. Se pare că orice ar fi este foarte 
puternic. Trebuie să-l găsesc. 


Târâtorii deveniră agitaţi şi sala se umplu de şuierături. După câteva 
minute de conversație atât de rapidă încât nu am putut-o urma, cel mai mare a 
vorbit din nou. 


Poate că putem să te ajutăm. Dar ce câştigăm noi dacă o facem? 


Am avut o străfulgerare în minte şi mai multe lucruri s-au pus cap la 
cap. 


Dacă eu găsesc ceea ce caut şi îl iau de pe această lume cei de la 
suprafață nu vă vor mai hăitui; fără să le dau posibilitatea să 
intervină am continuat; cred că “cei ce umblă în gânduri” sunt aici 

pentru acelaşi lucru ca şi mine. Şi nu vor pleca până nu îl vor găsi. 
Sau lumea voastră va fi distrusă în totalitate. 

- Lumea noastră este deja distrusă; “urlă” cel mai mic membru a 
Triadei 

- Cât timp voi trăiţi nu este încă distrusă. Acum, mă ajutaţi să găsesc 
ce caut şi probabil să vă salvez lumea, sau nu. 

- Dacă înțeleg bine ne spui că dacă găseşti acest loc al puterii 
invadatorii vor pleca. 

- Îşi vor pierde interesul pentru lumea voastra, asta e sigur; i-am 
răspuns 

- Dacă ne ajuţi să scăpăm de invadatori te vom ajuta şi noi; spuse cel 
mai mare 

- Dar nu va fi uşor; şuieră al doilea 

- Îţi voi explica eu; spuse cel mai mic un pic mai liniştit; Acum mult 
timp, la mai mult de câteva sute de învârtiri a planetei în jurul 
soarelui am descoperit o structură ciudată, un loc de mare putere. 
De-a lungul timpului ne-am folosit de structură ca locaş de cult şi 
sursă de energie. Dar în tot acest timp nu am reuşit să intrăm în 
interiorul structurii, un câmp de forță o proteja. Un câmp de forță 
care nu a putut fi îndepărtat indiferent de mijloacele pe care le-am 
folosit. Totul s-a schimbat acum vre-o sută de învârtiri, cineva a 
aparut în interiorul câmpului de forță şi a lăsat ceva. Mitul 
invincibilității câmpului a distrus mai mulți dintre conducătorii 
noştri care au dorit să pună mâna pe puterea locului sacru. La doar 
zece învârtiri după acel moment cel mai puternic dintre conducatorii 
noştri a strâns o armată enormă de magi/psionici şi războinici cu 
care a forțat scutul. Câmpul de forță a rezistat dezlănțuirii de energii 
dar scoarța planetei nu, locul sacru s-a scufundat în adâncuri. Nu 
înainte de a riposta şi a distruge întreaga armie care îl ataca. După 
aceea, nu la mult timp, invadatorii au venit şi ocupat planeta. 

- Cum de n-au găsit locul unde s-a scufundat în sol structura sacră? 

- După Crâncena Bătalie ne-am strâns, cei mai puternici magi ai 
întregii lumi şi am acoperit locul, am închis faliile din scoarța 
planetei. lar magia locului sacru îl ascunde de orice încercare de 
găsire prin mijloace magice sau divinare. 

- Deci e cam imposibil de ajuns la el. 

- Da şi nu, în ultimul timp am săpat şi mai adânc în sol pentru a scăpa 
de invadatori, pentru a ne lărgi oraşul şi câmpurile de culturi 
subterane şi am ajuns să săpăm unde s-a scufundat locul sacru. Şi l- 
am găsit. În scurt timp ne-am dat seama că magia lui nu îl 
protejează doar pe el, ci şi zona din jur făcând imposibil ca cei de la 
suprafață să ne detecteze tunelurile subterane. Dar ne-a fost frică ca 
cineva să nu încerce să folosească în mod activ puterea ce 

sălăşluieşte acolo şi să ne dea de gol. De aceea am sigilat tunelul 
care ducea la locul sacru. 

- Nu este o problemă. Doar arată-mi calea către acel tunel. 

Din nou târâtorii au discutat între ei, pentru mai mult timp. După care 
au hotărât să mă ajute iar magul care mă adusese la ei urma să-mi servească 
drept călăuză şi în continuare. 

A trebuit să aştept într-o sală alăturată până ce o expediţie a fost 
constituită. Mi-au spus că, coridoarele nu erau chiar atât de sigure; din când în 
când hăituitorii de la suprafață îşi trimiteau creaturile sub pământ după 
prizonieri aşa că nu puteam pleca fără escortă. 

Când am plecat, eram însoţit de şase războinici masivi şi de mag. Ca şi 
în prima parte a călătoriei târâtorii duceau cu ei lămpi care împrăştiau o lumină 
puternică şi care uşurau cu mult deplasarea în tunele. Căci prin tunele mergeam 
din nou, tunele mici şi înguste care păreau să se prăbuşească la cel mai mic 
tremur. Dar înaintam. În câteva ore am ajuns în faţa unui tunel înfundat şi 
sigilat cu o mulțime de sigilii magice. 

- Aici este intrarea în locul sacru; mă informă magul bătând cu mâna 
uşor peretele din pământ; dar tunelul colapsat se întinde departe. Ne 
va lua ceva timp ca să îl deschidem din nou. Avem cu noi 
echipament de săpare dar nu putem face minuni. 

Războinicii deja se apucaseră să-şi descarce rucsacurile şi să asambleze 

echipamenul. Am clătinat uşor din cap. 

- Stai fără grijă. Mă descurce şi singur. Îţi mulțumesc că mi-ai arătat 
calea. Acum trebuie să continui singur. 

Zeci de metode de a trece de muntele de pământ îmi trec prin minte. 

Până la urmă revin la cea mai simplă. Îmi pun palmele una peste alta în X în 
față şi las puterea să treacă prin mine. O flacără albă începe să mă împresoare 
până când întregul corp îmi e cuprins de flăcări. Apoi un flux de energie pură 
țâşni din palme, în momentul când atinge peretele acesta pur şi simplu dispare, 
se dezintegrează. 

Cu fluxul de energie deschizând drumul am pornit înainte. Pe măsură ce 
înaintez îmi e tot mai greu să menţin raza. Energia pe care o consum este 
incredibilă. O durere începe să-şi facă loc prin mâini şi cap, de parcă cineva m- 
ar fi atins cu un fier înroşit. Nu mă las şi continui să înaintez. Durerea creşte 
rapid, mii de zvâcniri arzânde îmi călătoresc prin sânge de-a lungul întregului 
corp. După ceva timp, când aproape nici nu îmi mai simţeam corpul ultiml strat 
de pământ se dezintegrează şi intru într-o peşteră mare de câteva zeci de metri 
înalțime. În spatele meu pereții tunelului de pământ s-au transformat devenind 
solizi, dintr-o materie atât de tare încât face imposibilă colapsarea lui. 

Am ajuns într-un loc straniu având o lumină proprie care provenea de la 
structura din mijlocul ei. 

Structura este un disc de piatră înalt de vre-o treizeci de centimetri şi cu 
raza de zece metri. Pe marginea discului se aflau opt statui reprezentând opt 

fiinţe diferite. Una din statui era un târâtor, alta un umanoid, un om. Pe 
celelalte nu le recunoşteam în mod conştient. În mijlocul discului se afla un 
piedestal care în partea superioară avea o adâncitură în care stătea ceva ce 
părea a fi un ou de treizeci centimetri lungime dintr-un material nedefinit. 

Când fac un pas către disc statuile încep să străluceasca şi o cupolă de 
forță de culoare roşie acoperă întregul disc. 

- Câmpul nu poate fi trecut, de nimeni; îmi explică magul târâtor din 

spate. 

Uitasem de escorta mea, târâtorii mă urmaseră prin tunel şi acum se 
răsfirau de-a lungul pereților peşterii. Prind un gând fugar în mintea lui, dacă 
vedea că eram un pericol pentru ai lui avea ordin să mă ucidă. Îşi dă seama că 
şi-a lăsat scutul mental jos şi-şi întunecă mintea. 

Gândul meu nu era însă la ei ci la discul din fața mea. Sunt sigur că 
ceea ce caut se află în spatele cupolei de protecție. Dar cum să trec de ea. 

Primul impuls a fost să mă arunc cu capul înainte în ea, dar instinctul 
meu îmi spune că nu ar fi atât de bine. Cumva trebuie să-mi dau seama cât este 
de puternic câmpul. Şi cel mai simplu este cu un proiectil magic. Ceea ce şi 
fac, un bolt albastru izbeşte cu putere cupola. 


Energia proiectilului se transmite prin întreaga cupolă care pare să ia 
foc. 

Răspunsul este instantaneu, un trăznet ţâşneşte din mai multe puncte ale 
câmpului, se împleteşte în aer şi explodează chiar la picioarele mele. Şocul este 
atât de puternic încât îi aruncă pe târâtori la pământ. 

Deci forţa nu este cea mai indicată metodă. Să încercăm şi altceva. 

Hotărât fac un pas către disc, încă unul şi încă unul. Cu fiecare pas simt 
o presiune în aer care se intensifică cu cât ajung mai aproape de marginea 
discului. Ca şi cum aerul s-ar solidifica odată cu apropierea de disc. Trag aer în 
piept şi ating cu mâinile câmpul de forță. 

Lumea exterioară dispare şi mă trezesc într-un ținut imaterial unde totul 
este ca o ceaţă fină. Nu există cer sau pământ doar irealitatea ceții care mă 
înconjoară. Mai multe forme fantomatice prind contur cu greutate, formele 
fiinţelor celor opt statui. Încetul cu încetul prind şi substanţă, o substanţă nici 
energetică nici materială, cred că este ectoas, substanţa din care sunt compuse 
de obicei fantomele. Una dintre ele se învârte în jurul meu examinându-mă: 

“Aceasta este ființa care a venit după comoară?” Vocea îi este la fel de 
imaterială ca forma şi pare a se resfrânge în toate părțile 

“Se pare că da” îi răspunde o alta. 

Îi simt cercetându-mă pe îndelete. 

Dar şi răbdarea mea are limitele sale; m-am săturat să fiu privit şi tratat 
ca un cobai într-un labirint. Am îndurat destule în lumea asta. Las furia să-mi 
străbată corpul. Într-o explozie de lumină lumea fantomatică dispare şi sunt din 
nou în fața câmpului protector. 

Focul se scurge din mâinile mele acoperind cupola. Câmpul protector 
se împotriveşte, energia protectoare se luptă, la propriu, cu a mea. Zeci de 
tentacole ectostatice se ridică din câmp de parcă este o caracatiță gigantică care 
încearcă să-şi sufoce prada. Puţine şanse, focul celest înăbuşă tot ceea ce 
atinge; câte o descărcare alb-orbitoare se înalță înfăşurând tentacolele şi 
trăgându-le înapoi la pieire. 

Apărătorii însă mai au şi alte trucuri. 

O strălucire străbate discul, din fiecare statuie țâşneşte un fascicol de 
energie pe “oul” din centru. Un halou ectostatic care devine viu începe să se 
formeze în centru, încearcă să se smulgă din piatra rece. 

Hotarârea mea este de fier şi continui să risipesc puterea scutului. Cu o 
ultimă sforțare haloul se smulge de la locul lui şi mă învăluie. 


e e k k k 


Universul meu se schimbă. 

Sunt în mijlocul ceții care îmi asaltează toate simțurile. Durerea este 
prima senzație care devine realitate, o durere sfâşietoare care amenință să mă 
rupă în bucăți. După care vine haosul care transformă totul într-o masă amorfă, 
amintirile încep să se amestece, timpul se încovoaie şi trupul îmi dispare sub 
forța veacurilor. 

Apoi vine moartea, sentimentul că orice ai face nu are nici un rost, mii 
de imagini ale suferinţei mi se perindă prin faţa ochilor. Îmi dau seama că nu 
voi mai rezista multă vreme. Sufletul meu se împrăştie încetul cu încetul de 
parcă cineva desface țesătura realităţii, ca şi cum nisipul se scurge dintr-o 
clepsidră, fără putinţă de întoarcere. 

Puterea care se exercită asupra mea este enormă. Nu este de mirare că 
cei de la suprafaţă o vor. 

Dar mai este ceva, ceva care freamătă cu viaţă. Încerc să mă concentrez 
asupra urmei de viaţă dar forța care mă înconjoară nu mă lasă, ameninţă să mă 
anihileze în totalitate. 

Din nou mă salvează puterea ascunsă în interiorul meu. Răbufneşte ca 
un vulcan care a stat prea multe secole sub presiune, un fior de energie trece 
prin mine, acolo unde înainte sufletul meu se evapora, acum se reintegrează. 
Puterea celestă este în mine. Pot să-i simt forța nelimitată care mă şi înfioară 
deoarece nu ştiu dacă o pot controla. 

Ca un torent se prăvăleşte forța mea peste puterea discului, o rupe în 
bucăţi, o sfâşie, o împrăştie în toate colţurile universului. Scutul dispare cu o 
strafulgerare şi puterea discului este terminată. 

Învăluit în propria-mi putere mă schimb. Devin altceva, devin ceea ce 
am fost odată, cu mult timp înainte, ceva ce a fost adormit în mine de însuți 
conştiinţa realităţii. Ştiu unde se află creaturile de deasupra, ştiu unde se află 
târâtorii, ştiu unde se află orice creatură de pe această lume, nu contează cât de 

insemnifiantă este. Şi forţa continuă să se extindă. Le cunosc intenţiile “celor 
ce aduc coşmaruri”, celor “ce umblă în minţi”, le invadez minţile, i-aş putea 
şterge de pe faţa Universului cu un singur gând. Deocamdată nu o fac, nu mai 
reprezintă nici un fel de amenințare pentru mine. 

Atenţia mea se concentrează asupra piedestalului. Acum ştiu ce se află 
pe el, îi simt forța. O glumă bună cu “sângele regilor”. 

Un nou născut se odihneşte în “ou”. Aud vocile fantomatice ale ființelor 
care l-au conceput. Sunt fiinţe vechi şi puternice, îmi amintesc de ei, mi-au fost 
prieteni buni şi m-au urmat prin sute de lumi şi dimensiuni. Am născut legende 
şi am salvat rase întregi. Îmi amintesc de discuţiile pe care le-am avut, cum ei 
au dorit să lase o moştenire universului când le va veni timpul. Şi acum timpul 
deja trecuse. Se retrăseseră din realitatea palpabilă şi au lăsat în urma lor doar 
“sângele regilor”, căci regi au fost, copilul lor. 

Copil care a trebuit să fie ascuns cu grijă deoarece reprezenta în primul 
rând o sursă de energie enormă care trebuia trezită cu grijă. Până acum nu îmi 
dădusem seama de ce tocmai eu, de ce a trebuit ca eu sa fiu trimis în această 
lume pentru a-l lua din locul unde fusese lăsat de către părinții săi. 

Acum ştiu, nimeni altul decât unul ca mine nu ar fi putut trece de 
protecţia pe care o lăsaseră părinții. 

Una din fantomele ce reprezentau gardienii se apropie de mine. 

“Ai venit în sfârşit stăpâne. Tu eşti cel pe care l-am aşteptat atâta timp.” 

“V-aţi făcut treaba bine. Aţi apărat nou-născutul. Acum vă puteți 

întoarce la locul vostru. Fie ca lumina să vă deschidă calea.” 

Entităţile se rotesc într-o horă nebună care devine un vârtej întunecat 
după care îşi pierd consistenţa şi dispar. 


3K K K K K 


Îmi dau seama că şi timpul meu se duce, nu mai pot rămâne mult timp 
în această lume fară să provoc probleme mult mai mari. Iau “oul” în mână şi 
mă mut în fața magului târâtor. 

- Cei de la suprafaţă vor pleca de pe lumea voastră în curând. Vreau 

să transmiţi Triadei să-i lase în pace, să nu îi atace. Să plece în 
linişte. Pentru ce aţi avut de îndurat pentru că “sângele regilor” a 
fost pe lumea voastră veţi fi răsplătiți. Acum trebuie să ne 
despărțim, micuțul trebuie dus în siguranţă. 

Târâtorul nu mai apucă să zică ceva deoarece m-am translocat deja. 

Stau în fața culoarului care m-a adus în această lume. Înainte să plec 
implantez în mintea conducătorilor “celor ce umblă în minţi” o poruncă 
imperativă. Având în vedere că ceea ce doreau nu era pe această lume o vor 
părăsi de îndată. Sunt sigur că o vor face în mai puţin de o învârtire a planetei 
în jurul propriei axe. Dacă nu, vor muri. 

Înăuntrul labirintului mă aşteaptă ghidul meu, în forma lui originală de 
data asta însoţit de două sfere de energie de un metru în diametru. Acum îl 
cunosc. 

- Deci, Nam, pe tine te-a trimis stăpâna ta să preiei micuțul? 

-  Stăpâne! Ţi-ai revenit ; se ploconeşte în fața mea ; din păcate ea nu 

a putut veni dar mă aşteaptă. Prietenii noştri sunt aici tocmai pentru 
a-l proteja de orice pericole. 

Cele două sfere par să strălucescă mai puternic când e vorba despre ei. 
Le cunosc puterile şi ştiu pe mulți care i-au subestimat şi au plătit prețul 
prostiei lor. Micuţul va fi bine păzit. Il pun în brațe lui Nam. 

- Du-te repede cu el la stăpâna ta. Pericolul încă îl pândeşte. Cu cât 
staţi mai mult în culoare cu atât va fi şi mai periculos. Şi ai grijă ca 
cei de pe lumea asta să fie răsplătiți, au suferit prea mult într-o 
confruntare care nu era a lor. Le-am promis chiar eu, nu cumva să 
nu se întâmple. 

- Va fi cum doreşti, îi voi spune şi stăpânei mele. Am şi plecat. Dar 
stăpâne, grăbeşte-te înapoi. Timpul se scurge repede şi în curând 
chiar tu vei pune în pericol totul dacă nu te întorci. 

Zicând asta Namtar (numele sub care este cunoscut în lumea Pământ), 
sol a lui Ereskiga dispăru grabit prin unul dintre culoare urmat îndeaproape de 
gărzile sale. 

Rămas singur mă avânt prin culoare spre lumea mea. Acum e mult mai 
simplu, ştiu drumul. Mi-e puţin frică, în curând voi redeveni om (măcar pentru 
următoarea perioadă). Dar mi-am acceptat pedeapsa cu mult timp înainte. 

Trecerea apare în fața mea. Fară să stau pe gânduri păşesc prin ea şi mă 
scufund în uitare. 

fac parte urmatoarele povestiri 

Razbunarea 


